《石千里来自崑山陈阔未几倏尔言别辄成诗少舒》
宋代·陈之茂

零露滋百草，灼灼黄花披。
眷此忘忧物。一杯谁共持。
人生岂无好，所乐在所知。
开门望三益，邂逅得所思。
鸣弦咏绸缪，岁暮以为期。
倏驾不可留，良会复何时。
不愁道路隔，但恐人事违。

作者简介：宋常州无锡人，字卓卿，一作阜卿，号锡山。高宗绍兴二年进士。廷对忤权相，被黜。状元张九成叩头殿阶，称己学不如之茂，之茂能言人不敢言，宜奖不宜黜。高宗览对悚然，赐同进士出身。除休宁尉，以经学为诸儒倡。孝宗隆兴中仕至吏部侍郎。善诗画，刚果识治体，未及大用而卒。